**“Кумтөр кенинде бургулоо-жардыруу иштерин жүргүзүүдө тоо массасынын жылышын инструменталдык мониторинг кылуу комплекси” менен камсыздоо боюнча техникалык тапшырма.**

|  |  |  |
| --- | --- | --- |
| **№** | **Негизги маалыматтардын жана талаптардын тизмеси** | **Негизги маалыматтар жана талаптар** |
| 1 | Жайгашкан жери | Кыргыз Республикасы, Ысык-Көл облусу, Жети-Өгүз району, Кумтөр алтын кени |
| 2 | Буйрутмачы | “Кумтөр Голд Компани” Жабык Акционердик Коом (КГК) |
| 3 | Аткаруучу |  |
| 4 | Сатып алуу объектинин аталышы | Ачык ыкма менен пайдалуу кендерди казып алуу учурунда жардыруудан кийин тоо тектеринин массивинин жылышын аныктоого арналган программалык-аппараттык комплекс (мындан ары — Комплекс) |
| 5 | Сатып алуунун максаты | Жардыруу иштеринен кийин руда телолорун чыныгы жылышын так аныктоо аркылуу казып алуу пландарын түуралоо үчүн пайдалуу кендин жоготууларын жана кунарсыздануну (казып алуу жүрүмүнөн улам пайдалуу кендердин сапатынын төмөндөшү) минималдаштыруу. |
| 6 | Комплекстин курамы. | * Өткөргүч датчиктер (сенсорлор): Диаметри 150–200 мм болгон скважиналарга орнотулган керектелүүчү электрондук түзүлүштөр. Саны – 200 даана; * Программалоо түзмөгү: сенсорлорду иштетүү жана конфигурациялоо үчүн. Саны – 1 дана; * GNSS менен иштетилген издөө түзмөгү: жардыру иштерден кийин сенсорлордун координаттарын издөө жана жаздыруу үчүн мобилдик түзмөк. Саны – 1 дана; * Запастык бөлүктөр комплекти жана аксессуарлар: заряддочу тузмөктөр, коргоочу кутучалар, монтаждоо шаймандары. |
| 7 | Товарларды жеткирүү убактысы | Келишимге ылайык аныкталат |
| 8 | Компоненттер үчүн техникалык талаптар: | * Сенсорлор сокку толкунга жана жардырылган тоо массасынын түз соккусуна туруштук бере алышы керек; * Сенсорлордун иш туруктулук көрсөткүчү 90%дан ашык болушу керек; * Тоо-таш катмарынын астында 15 метрге чейин тереңдикти аныктоо; * Иштөө температурасынын кеңири диапазону (−45°Стен +45°Сге чейин); * Бир сенсордун программалоо убактысы 2 мүнөттөн ашпашы керек; * Бир сенсордун таап-аныктоо убактысы – 5 мүнөттөн ашпашы керек; * Издөө аяктагандан кийинки маалыматтарды иштетүү убактысы – 60 мүнөттөн ашпашы керек; * Издөө түзмөгү менен сенсорлорду планда жана бийиктикте аныктоонун тактыгы ±0.5 м болушу керек; * Позициялоонун тактыгы: орнотулган же туташтырылуучу GNSS-модул координаттарды ±0,2 см тактык менен аныкташы керек; * Батарейканын иштөө мөөнөтү: жардыруудан кеминде 24 саат мурда активдештирүү, жардырууну күтүү режиминде 30 күнгө чейин иштөө, жардыруудан кийин кечиктирилген берүү режиминде 10 күнгө чейин, сигнал берүү режимине өткөндөн кийинки иштөө мөөнөтү 8 саатка чейин; * Зымсыз активдештирүү: скважинага түшүрүүдөн мурда сенсордун ишке жөндөмдүүлүгүн текшерүү мүмкүнчүлүгү; * Жабдуулар бийик тоолуу шарттарда (сейрек аба, күчтүү ультрафиолет нурлануу, төмөн температура) иштөөгө ылайыкташтырылышы керек. |
| 9 | Кепилдик, окутуу жана кызмат көрсөтүү | * Кепилдик мөөнөтү: издөө түзмөгү жана тиешелүү жабдуулар үчүн 12 айдан кем эмес; * Ишке киргизүү: «Кумтөр» кендин блогунда монтажды орнотуу көзөмөлү жана биринчи сыноо өлчөөсү Берүүчү тарабынан. * Персоналды окутуу: Буйруммачынын геологиялык жана геодезиялык кызматтарынын адистери үчүн толук окутуу курсун өткөрүү (кеминде 3 кызматкер). * Техникалык колдоо: кызмат көрсөтүү борборунун жеткиликтүүлүгү же орус/англис тилдеринде дистанциялык консультацияларды берүү мүмкүнчүлүгү. |
| 10 | Берүүчүнүн кенге баруусу | * Буйрутмачынын талабы боюнча, өндүрүштүк зарылчылык келип чыккан учурда Берүүчүнүн адистери өндүрүш маселелерин чечүү максатында кенге барууга милдеттүү. * Буйрутмачы Берүүчүнүн адистерин Кумтөр кениндеги жашоо‑жатын жана тамак‑аш менен өз эсебинен камсыздайт. * Буйрутмачы кенге жеткирүү жана кенден Бишкек шаарына алып келүү үчүн транспорт менен камсыздайт. |